എ.സി. മിലാൻ

ഇറ്റലിയിലെ മിലാൻ ആസ്ഥാനമാക്കി പ്രവർത്തിക്കുന്ന ഒരു ഫുട്ബോൾ ക്ലബ്ബാണ് എ.സി. മിലാൻ.1899 ഡിസംബർ 13ന് മിലാൻ ക്രിക്കറ്റ് ആൻഡ് ഫുട്ബോൾ ക്ലബ്ബ് എന്ന പേരിലാണ് ഈ ക്ലബ്ബ് രൂപം കൊണ്ടത്.

കറുപ്പും ചുവപ്പും വരകളുള്ളതാണ് മിലാന്റെ ജഴ്സി. സാൻ സീറോ സ്റ്റേഡിയം ഹോം ഗ്രൗണ്ടായി ഇന്റർമിലാനുമായി പങ്കുവെയ്ക്കുന്നു. 1908-ൽ എ.സി. മിലാനിൽ നിന്ന് പിരിഞ്ഞ് രൂപീകരിക്കപ്പെട്ടതാണ് ഇന്റർ. ഈ രണ്ട് ക്ലബ്ബുകൾ തമ്മിലുള്ള വൈരം ഫുട്ബോൾ ലോകത്തെ ഏറ്റവും പ്രധാനപ്പെട്ടവയിൽ ഒന്നാണ്.

ഇറ്റാലിയൻ ഫുട്ബോളിലെ ഏറ്റവും ഉയർന്ന ലീഗായ സീരി എയിലാണ് മിലാൻ കളിക്കുന്നത്. 18 തവണ സീരി എ ലീഗ്, 5 തവണ കോപ്പ ഇറ്റാലിയ, 6 തവണ സൂപ്പർകോപ്പ ഇറ്റാലിയാന എന്നിവ മിലാന്റെ കിരീടനേട്ടങ്ങളിൽ ഉൾപ്പെടുന്നു.

മിലാൻ ഏഴ് തവണ ചാമ്പ്യൻസ് ലീഗ് നേടിയിട്ടുണ്ട്. 5 യുവെഫ സൂപ്പർ കപ്പുകൾ, 2 യുവേഫ കപ്പ് വിന്നേഴ്സ് കപ്പുകൾ, 3 ഇന്റർകോണ്ടിനന്റൽ കപ്പുകൾ, ഒരു ഫിഫ വേൾഡ് കപ്പ് എന്നിവയും മിലാൻ നേടിയിട്ടുണ്ട്.

ബഹുമതികൾ
ഇറ്റലിയിലെ ഏറ്റവും വിജയകരമായ ക്ലബ്ബുകളിലൊന്നാണ് മിലാൻ. അവരുടെ ഭൂഖണ്ഡ വിജയങ്ങൾക്ക് പുറമെ മൊത്തം 30 ആഭ്യന്തര ബഹുമതികൾ കൂടി നേടിയിട്ടുണ്ട്. കുറഞ്ഞത് 10 സ്ക്യുഡെറ്റികളെങ്കിലും നേടിയിട്ടുണ്ട് എന്നതിന്റെ അംഗീകാരമായി മിലാൻ ജേഴ്സിയിൽ ഒരു നക്ഷത്രം സ്ഥാപിക്കാനുള്ള അവകാശം ലഭിച്ചു. കൂടാതെ, അഞ്ചിൽ കൂടുതൽ യൂറോപ്യൻ കപ്പുകൾ നേടിയതിനാൽ ക്ലബ്ബിന്റെ ഷർട്ടിൽ യുവേഫ ബാഡ്ജ് ഓഫ് ഓണർ പ്രദർശിപ്പിക്കാൻ അനുവാദവുമുണ്ട്.

+A.C. Milan honoursTypeCompetitionTitlesSeasonsഇറ്റലിSerie A18 1901, 1906, 1907, 1950–51, 1954–55, 1956–57, 1958–59, 1961–62, 1967–68, 1978–79, 1987–88, 1991–92, 1992–93, 1993–94, 1995–96, 1998–99, 2003–04, 2010–11Serie B2 1980–81, 1982–83Coppa Italia5 1966–67, 1971–72, 1972–73, 1976–77, 2002–03Supercoppa Italiana7 1988, 1992, 1993, 1994, 2004, 2011, 2016യൂറോപ്പ്European Cup / UEFA Champions League7 1962–63, 1968–69, 1988–89, 1989–90, 1993–94, 2002–03, 2006–07European Cup Winners' Cup2 1967–68, 1972–73European Super Cup / UEFA Super Cup5 1989, 1990, 1994, 2003, 2007അന്തർദേശീയംഇന്റർ കോണ്ടിനെന്റൽ കപ്പ്3 1969, 1989, 1990FIFA Club World Cup1 2007

 shared record

അവലംബം

ബാഹ്യ കണ്ണികൾ

വർഗ്ഗം:ഇറ്റാലിയൻ ഫുട്ബോൾ ക്ലബ്ബുകൾ